**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 5 – 10 – 2025**

**ΑΜΑΡΟΥΣΙΟΥ Αρ. Πρ.: 247**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ :ΥΠΑΙΘΑ, Περιφερειακή Δ/νση Πρ. & Δευτ. Εκπ/σης Ιονίων Νήσων, Δ/νση Π. Ε. Ζακύνθου, Σύλλογο Εκπ/κών Π. Ε. Ζακύνθου**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, ΑΔΕΔΥ, Δ. Ο. Ε., Ο.Λ.Μ.Ε., Συλλόγους Εκπ/κών Π. Ε. & Ε. Λ. Μ. Ε. της χώρας, Ένωση Γονέων Ζακύνθου, Π.Ε.ΣΥ.Θ.**

**ΨΗΦΙΣΜΑ ΣΥΜΠΑΡΑΣΤΑΣΗΣ**

**ΣΤΗΝ ΠΡΟΕΔΡΟ ΤΟΥ Σ.Ε.Π.Ε. ΖΑΚΥΝΘΟΥ ΕΦΗ ΛΑΖΟΥ ΠΟΥ ΚΑΛΕΙΤΑΙ ΣΕ ΑΠΟΛΟΓΙΑ ΤΗΝ ΤΕΤΑΡΤΗ 8 ΟΚΤΩΒΡΙΟΥ 2025 ΣΤΗ ΔΙ.Π.Ε. ΖΑΚΥΝΘΟΥ ΜΕΤΑ ΤΗΝ ΟΛΟΚΛΗΡΩΣΗ ΤΗΣ Ε.Δ.Ε.**

Σε συνέχεια της ΕΔΕ που διενεργήθηκε τον Ιούλιο του 2025, η πρόεδρος του Σ.Ε.Π.Ε. Ζακύνθου, 'Εφη Λάζου, καλείται σε απολογία σχετικά με τη συγγραφή και παρουσίαση του έργου: « Η Άννα Φρανκ συνομιλεί με τα παιδιά της Παλαιστίνης», την Τετάρτη 8 Οκτωβρίου 2025.

Η πειθαρχική αυτή δίωξη αφορά την καλλιτεχνική και παιδαγωγική της δράση εκτός σχολείου και εκτός σχολικού προγράμματος, η οποία είχε ως σκοπό την προώθηση της ελευθερίας της έκφρασης και την ευαισθητοποίηση των παιδιών της Ζακύνθου σε ανθρωπιστικά και αντιπολεμικά μηνύματα, παρ’ όλο που για τα ζητήματα αυτά το πόρισμα του διενεργούντος την Ε.Δ.Ε .ήταν ουσιαστικά απαλλακτικό.

**ΔΗΛΩΝΟΥΜΕ ΤΗΝ ΑΜΕΡΙΣΤΗ ΣΥΜΠΑΡΑΣΤΑΣΗ ΜΑΣ ΣΤΗΝ ΠΡΟΕΔΡΟ ΤΟΥ Σ.Ε.Π.Ε. ΖΑΚΥΝΘΟΥ συνάδελφο εκπαιδευτικό Θεατρικής Αγωγής Έφη Λάζου** και θεωρούμε ότι η στοχοποίηση της συναδέλφου αφορά ξεκάθαρα και την δυναμική πολυετή συνδικαλιστική της δράση.

**ΚΑΛΟΥΜΕ ΟΛΟ ΤΟΝ ΛΑΟ ΤΗΣ ΖΑΚΥΝΘΟΥ,** εκπαιδευτικούς, γονείς και πολίτες της Ζακύνθου να εκφράσουν την συμπαράστασή τους με την παρουσία τους την ημέρα της απολογίας της, **ΤΕΤΑΡΤΗ 8 ΟΚΤΩΒΡΙΟΥ 2025 ΚΑΙ ΩΡΑ 10:00 π.μ. ΣΤΗΝ ΠΑΡΑΣΤΑΣΗ ΔΙΑΜΑΡΤΥΡΙΑΣ ΣΤΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΖΑΚΥΝΘΟΥ.** Η κινητοποίηση αποσκοπεί στην υπεράσπιση της παιδαγωγικής και καλλιτεχνικής ελευθερίας όλων των πολιτών και την προστασία των παιδαγωγικών και συνδικαλιστικών δικαιωμάτων των εκπαιδευτικών.

Η στήριξη που μέχρι στιγμής έχει λάβει η Έφη Λάζου είναι τεράστια, αφού εκατοντάδες εκπαιδευτικοί, καλλιτέχνες, πολίτες, φορείς και οργανώσεις έχουν εκφράσει, με 85 και πλέον ψηφίσματα, δημόσια τη συμπαράστασή τους, σε τοπικό και πανελλαδικό επίπεδο.

**ΣΥΝΔΙΚΑΛΙΣΜΟΣ ΧΩΡΙΣ ΤΡΟΜΟΚΡΑΤΙΑ**

**ΕΛΕΥΘΕΡΙΑ ΛΟΓΟΥ ΧΩΡΙΣ ΦΙΜΩΣΗ**

Η Πρόεδρος του Σ.Ε.Π.Ε. Ζακύνθου δεν είναι μόνη.  
Είμαστε όλες και όλοι μαζί της.

